
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 12 iunie 2012               

PL-x 186/2012                     


                                                                 AVIZ
asupra proiectului de Lege pentru completarea Legii nr.304 din 04/07/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice
      În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea Legii nr.304 din 04/07/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice, trimis cu adresa nr. PL x 186 din 29 mai 2012 şi înregistrat cu nr. 31/410 din 31 mai 2012.
       Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
       Senatul, in calitate de primă Cameră sesizată, a adoptat proiectul de lege, ca urmare a depasirii termenului de adoptare, potrivit art.75 alin.(2) teza a III-a din Constitutia României republicată.
       Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 12 iunie 2012.
      Proiectul de lege are ca obiect de reglementare completarea Legii nr.304 din 04/07/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice, în sensul impunerii obligaţiei furnizorilor de servicii de telefonie de a sista serviciile de telefonie mobilă pentru telefoanele declarate furate sau pierdute.
      Membrii Comisiei au examinat proiectul de lege supus avizării, expunerea de motive, punctul de vedere al Guvernului, transmis cu adresa nr. 355 din 6 martie 2012, prin care nu susţine adoptarea acestei iniţiative legislative în forma prezentată de iniţiator şi avizul favorabil al Consiliului Legislativ nr.1318 din 13 decembrie 2011.
     În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege pentru completarea Legii nr.304 din 04/07/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice.
     În raport de obiectul şi conţinutul reglementării, proiectul de lege face parte din categoria legilor ordinare. 

        VICEPREŞEDINTE,                                                       SECRETAR,

         Florin IORDACHE                                                Gabriel ANDRONACHE
Consilier, Ciprian Bucur

